               EURÓPSKA KOMISIA
            V Bruseli10. 7. 2019
            COM(2019) 284 final
            2019/0138(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Rybárskej komisii pre stredozápadný Atlantik

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie na zasadnutiach Rybárskej komisie pre stredozápadný Atlantik (WECAFC) v rokoch 2019 až 2023 v súvislosti s prijatím nezáväzných uznesení a odporúčaní týkajúcich sa ochrany a riadenia morských biologických zdrojov.

               2.Kontext návrhu

               2.1.Uznesenie Organizácie OSN pre výživu a poľnohospodárstvo o založení Rybárskej komisie pre stredozápadný Atlantik

               Rybárska komisia pre stredozápadný Atlantik (ďalej ako „komisia WECAFC“) bola zriadená v roku 1973 uznesením rady Organizácie OSN pre výživu a poľnohospodárstvo (ďalej ako „organizácia FAO“) č. 4/61 v zmysle článku VI odseku 1 ústavy organizácie FAO. Cieľom komisie WECAFC je podporovať účinnú ochranu, riadenie a rozvoj morských biologických zdrojov v oblasti svojej pôsobnosti v súlade s Kódexom správania pre zodpovedný rybolov organizácie FAO a riešiť spoločné problémy tykajúce sa riadenia a rozvoja rybárstva, ktorým jej členovia čelia.

               Európska únia je členom komisie WECAFC
                  1
               , rovnako ako Francúzsko, Holandsko, Španielsko a Spojené kráľovstvo.

               2.2.Rybárska komisia pre stredozápadný Atlantik

               Komisia WECAFC je poradným technickým a regionálnym rybárskym orgánom (ďalej ako „RFB“) zriadeným podľa článku VI odseku 1 ústavy organizácie FAO. Sekretariát komisie WECAFC je spravovaný a financovaný organizáciou FAO. K hlavným funkciám komisie WECAFC patrí podpora, koordinácia a uľahčovanie správy a činností súvisiacich s ochranou a riadením morských biologických zdrojov v rámci jej pôsobnosti. Môže takisto poskytovať svojim členom a príslušným rybárskym organizáciám poradenstvo v oblasti riadenia, monitorovania a kontroly rybárstva, ako aj dohľadu nad rybárstvom. V prípade potreby môže tiež pomáhať svojim členom pri vykonávaní príslušných medzinárodných nástrojov v oblasti rybárstva a na požiadanie aj pri ochrane, riadení a rozvoji spoločne využívaných a transzonálnych populácií, na ktoré sa vzťahuje príslušná vnútroštátna jurisdikcia jej členov
                  2
               .

               Ako člen má Únia právo účasti a hlasovacie práva. Komisia WECAFC sa usiluje prijímať rozhodnutia na základe konsenzu. Vo zvyšných prípadoch sa rozhodnutia prijímajú väčšinou odovzdaných hlasov, pokiaľ nie je v rokovacom poriadku stanovené inak.

               2.3.Rozhodnutia prijaté Rybárskou komisiou pre stredozápadný Atlantik

               Komisia WECAFC podľa článku 6 písm. h) svojich revidovaných stanov poskytuje svojim členom a príslušným rybárskym organizáciám poradenstvo v oblasti riadiacich opatrení (ďalej ako „odporúčania“ a „uznesenia“). Vzhľadom na poradnú funkciu komisie WECAFC nie sú jej rozhodnutia pre jej členov záväzné.

               3.Pozícia, ktorá sa má zaujať v mene Únie

               V súlade s postupmi uplatniteľnými na regionálne organizácie pre riadenie rybárstva (ďalej ako „RFMO“) sa pozícia, ktorá sa má zaujať v mene Únie na výročných zasadnutiach regionálnych rybárskych orgánov, akým je komisia WECAFC, stanoví na základe dvojstupňového prístupu. Základné zásady a smerovanie úsilia uvedené v pozícii Únie sa stanovujú rozhodnutím Rady na obdobie niekoľkých rokov a pozícia sa následne pred každým výročným zasadnutím upraví neoficiálnymi dokumentmi Komisie, ktoré sa prerokúvajú v rámci pracovnej skupiny Rady.

               Tento návrh rozhodnutia:

               obsahuje všeobecné zásady a usmernenia, podľa možnosti však zohľadňuje aj osobitné charakteristiky komisie WECAFC,

               ·stanovuje sa ním štandardný postup pri každoročnom stanovovaní pozície Únie v zmysle požiadaviek členských štátov,

               ·zahŕňa zásady a smerovanie úsilia novej spoločnej rybárskej politiky v zmysle nariadenia Európskeho parlamentu a Rady (EÚ) č. 1380/2013
                  3
                a prihliada sa v ňom aj na ciele stanovené v oznámení Komisie o vonkajšom rozmere spoločnej rybárskej politiky
                  4
               ,

               ·zohľadňuje sa v ňom spoločné oznámenie vysokej predstaviteľky Únie pre zahraničné veci a bezpečnostnú politiku a Komisie s názvom „Medzinárodná správa oceánov: program pre budúcnosť našich oceánov“
                  5
               , ako aj závery Rady týkajúce sa tohto oznámenia
                  6
               , a

               ·zohľadňuje sa v ňom oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o Európskej stratégii pre plasty v obehovom hospodárstve
                  7
               .

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  8
               .

               4.1.2.Uplatnenie na tento prípad

               Komisia WECAFC je technickým a regionálnym rybárskym orgánom zriadeným uznesením organizácie FAO č. 4/61 z roku 1973 podľa článku VI odseku 1 ústavy organizácie FAO. Rozhodnutia komisie WECAFC („odporúčania“ a „uznesenia“) nie sú pre jej členov záväzné, avšak akty, ktoré je komisia WECAFC vyzvaná prijať, predstavujú akty, ktoré môžu rozhodujúcim spôsobom ovplyvniť obsah právnej úpravy prijatej normotvorcom EÚ.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú rybolovu. Právnym základom na stanovenie zásad, ktoré sa majú zohľadniť v tejto pozícii, je nariadenie (EÚ) č. 1380/2013.

               Hmotnoprávnym základom navrhovaného rozhodnutia je preto článok 43 ods. 2 ZFEÚ.

               4.3.Záver

               Právnym základom navrhovaného rozhodnutia by mal byť článok 43 ods. 2 ZFEÚ v spojení s článkom 218 ods. 9 ZFEÚ.

               2019/0138 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Rybárskej komisii pre stredozápadný Atlantik

               RADA EURÓPSKEJ ÚNIE,

               so zreteľom na Zmluvu o fungovaní Európskej únie (ZFEÚ), a najmä na jej článok 43 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Európska únia je členom Rybárskej komisie pre stredozápadný Atlantik (WECAFC), ktorá je regionálnou rybárskou komisiou Organizácie OSN pre výživu a poľnohospodárstvo (FAO), zriadenou podľa článku VI odseku 1 ústavy organizácie FAO.

               (2)Európska únia je členom organizácie FAO.
                  9

               (3)Komisia WECAFC môže podľa článku 6 písm. h) svojich revidovaných stanov prijímať odporúčania a uznesenia. Vzhľadom na poradnú funkciu komisie WECAFC nie sú jej rozhodnutia pre jej členov záväzné.

               (4)Komisia WECAFC počas svojich zasadnutí prijme odporúčania a uznesenia týkajúce sa ochrany a riadenia morských biologických zdrojov.

               (5)Je vhodné stanoviť pozíciu, ktorá sa má zaujať v mene Únie v Rybárskej komisii pre stredozápadný Atlantik (WECAFC) v rokoch 2019 – 2023, keďže komisia WECAFC je vyzvaná, aby prijala nezáväzné akty, ktoré môžu rozhodujúcim spôsobom ovplyvniť obsah právnej úpravy prijatej normotvorcom EÚ. Väčšina rozhodnutí Rady o stanovení pozície Únie v organizáciách pre riadenie rybárstva (RFMO), ktorých je zmluvnou stranou, sa má revidovať pred výročným zasadnutím daných organizácií v roku 2024. S cieľom zlepšiť súdržnosť pozícií Únie vo všetkých organizáciách pre riadenie rybárstva (RFMO) a regionálnych rybárskych orgánoch (RFB) a zjednodušiť proces revízie, by sa toto rozhodnutie Rady malo revidovať najneskôr pred výročným zasadnutím komisie WECAFC v roku 2024.

               (6)V spoločnom oznámení vysokej predstaviteľky Únie pre zahraničné veci a bezpečnostnú politiku a Komisie s názvom „Medzinárodná správa oceánov: program pre budúcnosť našich oceánov
                  10
               “, ako aj v záveroch Rady k uvedenému spoločnému oznámeniu
                  11
                sa stanovuje, že hlavnou činnosťou Únie na týchto fórach je propagovanie opatrení na podporu a zvýšenie účinnosti regionálnych organizácií pre riadenie rybárstva a v prípade potreby na zlepšenie ich správy a posilnenie spolupráce v kľúčových oblastiach oceánov v záujme odstránenia nedostatkov v regionálnej správe.

               (7)Ako sa uvádza v oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o Európskej stratégii pre plasty v obehovom hospodárstve
                  12
               , je potrebné prijať špecifické opatrenia na zníženie množstva plastov v mori a znečisťovania mora, ako aj množstva strateného alebo opusteného rybárskeho výstroja na mori.

               (8)Vzhľadom na vyvíjajúci sa charakter rybolovných zdrojov v oblasti komisie WECAFC a vzhľadom na potrebu, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami komisie WECAFC alebo počas nich, by sa pre každoročnú špecifikáciu pozície Únie mali stanoviť postupy na obdobie 2019 – 2023, ktoré sú v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na zasadnutiach Rybárskej komisie pre stredozápadný Atlantik (WCPFC), je stanovená v prílohe I.

               Článok 2

               Každoročné stanovenie pozície Únie, ktorá sa má zaujať na zasadnutiach komisie WECAFC, sa vykonáva v súlade s prílohou II.

               Článok 3

               Rada na návrh Komisie posúdi a podľa potreby zreviduje pozíciu Únie stanovenú v prílohe I, a to najneskôr do konania akéhokoľvek zasadnutia komisie WECAFC v roku 2024.

               Článok 4

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady z 25. novembra 1991 o pristúpení Európskeho hospodárskeho spoločenstva do Organizácie OSN pre výživu a poľnohospodárstvo (FAO).

                     (2)

                        Uznesenie organizácie FAO č. 1/131 z roku 2006, ktorým sa menia stanovy komisie WECAFC a ktorým sa revidujú uznesenia organizácie FAO č. 4/61 z roku 1973 a č. 3/74 z roku 1978.

                     (3)

                        Nariadenie Európskeho parlamentu a Rady (EÚ) č. 1380/2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

                     (4)

                        KOM(2011) 424 z 13. júla 2011.

                     (5)

                        JOIN(2016) 49 final z 10. novembra 2016.

                     (6)

                        7348/1/17 REV 1 z 24. marca 2017.

                     (7)

                        COM(2018) 28 final zo 16. januára 2018.

                     (8)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64.

                     (9)

                        Rozhodnutie Rady z 25. novembra 1991 o pristúpení Európskeho hospodárskeho spoločenstva do Organizácie OSN pre výživu a poľnohospodárstvo (FAO).

                     (10)

                        JOIN(2016) 49 final z 10. novembra 2016.

                     (11)

                        7348/1/17 REV 1 z 24. marca 2017.

                     (12)

                        COM(2018) 28 final zo 16. januára 2018.

    ---documentbreak---

               EURÓPSKA KOMISIA
            V Bruseli10. 7. 2019
            COM(2019) 284 final
            PRÍLOHY
            k
            NÁVRHU ROZHODNUTIA RADY
            o pozícii, ktorá sa má zaujať v mene Európskej únie v Rybárskej komisii pre stredozápadný Atlantik

               PRÍLOHA I

               Pozícia, ktorá sa má zaujať v mene Únie v Rybárskej komisii pre stredozápadný Atlantik (WECAFC)

               1.ZÁSADY

               V rámci komisie WECAFC Únia:

               a) koná v súlade s cieľmi a zásadami, ktoré sleduje v rámci spoločnej rybárskej politiky (SRP), najmä prostredníctvom prístupu predbežnej opatrnosti a v súlade s cieľmi súvisiacimi s dosiahnutím maximálneho udržateľného výnosu podľa článku 2 ods. 2 nariadenia (EÚ) č. 1380/2013, aby tak podporila vykonávanie ekosystémového prístupu k riadeniu rybárstva a v maximálnej možnej miere zamedzila nechceným úlovkom a znížila ich počet, postupne eliminovala odhadzovanie úlovkov a minimalizovala vplyv rybárskych činností na morské ekosystémy a ich biotopy, a zároveň prostredníctvom podpory rentabilného a konkurencieschopného sektora rybárstva Únie zabezpečila primeranú životnú úroveň osobám závislým od rybárskych činností a zohľadnila záujmy spotrebiteľov,

               b) vyvíja snahu o primerané zapojenie zainteresovaných strán do fázy prípravy uznesení a odporúčaní komisie WECAFC prijaté v rámci komisie WECAFC v súlade s jej revidovanými stanovami,

               c) zabezpečuje, aby uznesenia a odporúčania prijaté v rámci komisie WECAFC boli v súlade s medzinárodným právom, a to najmä s ustanoveniami Dohovoru OSN o morskom práve z roku 1982, Dohody OSN z roku 1995 o ochrane a využívaní transzonálnych populácií rýb a populácií rýb migrujúcich na veľké vzdialenosti, ako aj Dohody z roku 1993 o podporovaní dodržiavania medzinárodných ochranných a riadiacich opatrení rybárskymi plavidlami na šírom mori, Kódexom správania pre zodpovedný rybolov z roku 1995 a Dohody Organizácie OSN pre výživu a poľnohospodárstvo o opatreniach prístavných štátov z roku 2009,

               d)podporuje pozície, ktoré zodpovedajú najlepšej praxi regionálnych organizácií pre riadenie rybárstva (RFMO) a regionálnych rybárskych orgánov (RFB) v rovnakej oblasti, a zabezpečuje podporu koordinácie medzi organizáciami RFMO a príslušnými organizáciami, ako sú subregionálne rybárske organizácie a regionálne morské dohovory a v relevantných prípadoch aj spoluprácu s medzinárodnými organizáciami v rámci ich mandátu, vrátane mechanizmov spolupráce medzi organizáciami RFMO, ktoré nie sú zamerané na tuniaky, podobné mechanizmom, ako tzv. proces z Kóbe v prípade organizácií RFMO zameraných na tuniaky,

               e) vyvíja úsilie o dosiahnutie konzistentosti a synergie s politikou, ktorú sama presadzuje v rámci bilaterálnych vzťahov s tretími krajinami v oblasti rybárstva, a zabezpečuje súdržnosť s ostatnými svojimi politikami, najmä v oblasti vonkajších vzťahov, zamestnanosti, životného prostredia, obchodu, rozvoja a výskumu a inovácie,

               f)zabezpečuje dodržiavanie medzinárodných záväzkov Únie,

               g) koná v súlade so závermi Rady z 19. marca 2012 k oznámeniu Komisie o vonkajšom rozmere spoločnej rybárskej politiky
                  1
               ,

               h) vyvíja úsilie o vytvorenie rovnakých podmienok pre flotilu Únie v rámci oblasti patriacej do oblasti pôsobnosti komisie WECAFC, ktoré vychádzajú z rovnakých zásad a noriem, aké platia podľa práva Únie, a podporuje jednotné vykonávanie uvedených zásad a noriem,

               i) koná v súlade so spoločným oznámením vysokej predstaviteľky Únie pre zahraničné veci a bezpečnostnú politiku a Komisie s názvom Medzinárodná správa oceánov: program pre budúcnosť našich oceánov
                  2
               , ako aj závermi Rady k danému spoločnému oznámeniu
                  3
               , podporuje opatrenia na podporu a zvýšenie efektivity práce komisie WECAFC a v relevantných prípadoch podporuje opatrenia zlepšujúce správu a výsledky tejto komisie, najmä podporou reforiem komisie WECAFC s cieľom zabezpečiť, aby sa táto stala plnohodnotnou regionálnou organizáciou pre riadenie rybárstva (RFMO), čo má prispieť ku všetkým aspektom udržateľného využívania oceánov.

               2.SMEROVANIE ÚSILIA

               Únia vyvíja v relevantných prípadoch úsilie o podporu komisie WECAFC pri prijímaní týchto opatrení:

               a) uznesenia a odporúčania na ochranu a riadenie morských biologických zdrojov v oblasti pôsobnosti komisie WECAFC na základe najlepších dostupných vedeckých odporúčaní,

               b) uznesenia a odporúčania týkajúce sa činností monitorovania, kontroly a dohľadu v oblasti, ktorá patrí do pôsobnosti komisie WECAFC, vrátane zabraňovania nezákonnému, nenahlásenému a neregulovanému (NNN) rybolovu, odrádzania od neho a jeho odstránenia,

               c) uznesenia a odporúčania, ktorých cieľom je minimalizovať negatívny vplyv rybolovných činností a akvakultúry na morskú biodiverzitu a morské ekosystémy a ich biotopy, vrátane opatrení na zníženie znečisťovania mora a prevenciu odhadzovania plastov do mora a zníženie vplyvu plastov v mori na morskú biodiverzitu a ekosystémy, opatrenia na ochranu citlivých morských ekosystémov v oblasti pôsobnosti komisie WECAFC v súlade s Medzinárodnými usmerneniami FAO na riadenie hlbokomorského rybolovu na šírom mori a opatrení na prevenciu a maximálne možné zníženie nechcených úlovkov vrátane obzvlášť zraniteľných morských druhov a na postupnú elimináciu odhadzovania úlovkov,

               d)uznesenia a odporúčania na zníženie vplyvu opusteného, strateného alebo inak vyradeného rybárskeho výstroja (ALDFG) v oceáne a uľahčenie vyhľadávania a výlovu takéhoto výstroja,

               e)uznesenia a odporúčania, ktoré sú zamerané na zákaz rybolovu zacieleného výlučne na získavanie žraločích plutiev a ktoré požadujú, aby boli všetky žraloky vylodené so všetkými plutvami neoddelenými od tela,

               f)v náležitých prípadoch spoločný postup s ostatnými regionálnymi rybárskymi orgánmi (RFB) a RFMO, a to najmä s tými RFMO, ktoré sa podieľajú na riadení rybolovu v rovnakom regióne,

               g)v náležitých prípadoch a v miere, ktorú umožňujú relevantné ustanovujúce dokumenty, odporúčania na podporu vykonávania Dohovoru Medzinárodnej organizácie práce o práci v odvetví rybolovu (ILO),

               h) ďalšie technické uznesenia a odporúčania vypracovaných na základe odporúčaní orgánov a pracovných skupín komisie WECAFC.

               PRÍLOHA II

               Každoročná špecifikácia pozície Únie, ktorá sa má zaujať
               na zasadnutiach Rybárskej komisie pre stredozápadný Atlantik

               Pred každým zasadnutím komisie WECAFC sa v prípade, že tento orgán je vyzvaný prijať rozhodnutia, ktoré môžu rozhodujúcim spôsobom ovplyvniť obsah právnej úpravy prijatej normotvorcom Únie, podniknú kroky potrebné na to, aby sa v pozícii, ktorá sa má vyjadriť v mene Únie, zohľadnili najnovšie vedecké a iné relevantné informácie predložené Komisii v súlade so zásadami a smerovaním úsilia stanovenými v prílohe I.

               Na tento účel a na základe daných informácií Komisia predloží Rade alebo jej prípravným orgánom na diskusiu a schválenie konkrétnych aspektov navrhovanej špecifikácie pozície Únie písomný dokument, v ktorom uvedie informácie o navrhovanej špecifikácii pozície Únie, a to v dostatočnom predstihu pred každým zasadnutím komisie WECAFC.

               Ak v rámci zasadnutia komisie WECAFC, a to ani priamo na mieste, nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final z 10. novembra 2016.

                     (3)

                        7348/1/17 REV 1 z 24. marca 2017.


               EURÓPSKA KOMISIA
            V Bruseli10. 7. 2019
            COM(2019) 327 final
            Návrh
            ROZHODNUTIE RADY
            o pozícii, ktorá sa má zaujať v mene Európskej únie vo Výbore pre rybolov v stredovýchodnom Atlantiku
            (Text s významom pre EHP)

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie na zasadnutiach Výboru pre rybolov v stredovýchodnom Atlantiku (ďalej ako „výbor CECAF“) v rokoch 2019 – 2023 v súvislosti s plánovaným prijatím nezáväzných pripomienok a opatrení týkajúcich sa riadenia morských biologických zdrojov.

               2.Kontext návrhu

               2.1.Organizácia OSN pre výživu a poľnohospodárstvo

               Výbor pre rybolov v stredovýchodnom Atlantiku (CECAF) bol zriadený uznesením Rady Organizácie pre výživu a poľnohospodárstvo (ďalej ako „organizácia FAO“) č. 1/48 v zmysle článku VI odseku 2 ústavy organizácie FAO. Stanovy výboru CECAF boli zverejnené generálnym riaditeľom organizácie FAO 19. septembra 1967 a naposledy boli zmenené v roku 2003, najmä pokiaľ ide o účel výboru CECAF, jeho funkcie a povinnosti.

               Účelom výboru CECAF je podporovať trvalo udržateľné využívanie morských biologických zdrojov v oblasti jeho pôsobnosti primeraným riadením a rozvojom rybolovu a rybolovných operácií. Výbor sa zameriava na všetky morské biologické zdroje v rámci tejto oblasti pôsobnosti, ktorá pokrýva oblasť od Mysu Spartel po ústie rieky Kongo.

               Európska únia je členom výboru CECAF
                  1
               , rovnako ako Francúzsko, Grécko, Holandsko, Poľsko, Rumunsko, Španielsko a Taliansko.

               2.2.Výbor pre rybolov v stredovýchodnom Atlantiku

               Výbor CECAF je poradným technickým a regionálnym rybárskym orgánom (ďalej ako „RFB“) zriadeným podľa článku VI odseku 2 ústavy organizácie FAO. Sekretariát výboru CECAF je spravovaný a financovaný organizáciou FAO. K hlavným funkciám výboru CECAF patrí podpora, koordinácia a uľahčenie správy a činností súvisiacich s ochranou a riadením morských biologických zdrojov v rámci oblasti jeho pôsobnosti. Výbor CECAF môže takisto poskytovať svojim členom poradenstvo v oblasti riadenia, monitorovania a kontroly rybárstva, ako aj dohľadu nad rybárstvom. Takisto sa zameriava na vytvorenie vedeckého základu pre regulačné opatrenia, ktoré povedú k ochrane a riadeniu morských rybolovných zdrojov a poskytuje poradenstvo v oblasti prijímania regulačných opatrení vládami členských štátov.

               Zasadnutia výboru CECAF sa zvyčajne konajú každé dva roky. Ako člen má Únia právo účasti a hlasovacie práva. Rozhodnutia výboru CECAF sa prijímajú väčšinou odovzdaných hlasov, pokiaľ nie je v rokovacom poriadku stanovené inak.

               2.3.Rozhodnutia prijaté Výborom pre rybolov v stredovýchodnom Atlantiku

               Výbor CECAF v rámci svojich revidovaných stanov poskytuje vládam členských štátov a príslušným regionálnym organizáciám poradenstvo v oblasti riadiacich opatrení. Vzhľadom na poradnú funkciu výboru CECAF, nie sú jeho rozhodnutia pre jeho členov záväzné.

               3.Pozícia, ktorá sa má zaujať v mene Únie

               V súlade s postupmi uplatniteľnými na regionálne organizácie pre riadenie rybárstva (ďalej ako „RFMO“) sa pozícia, ktorá sa má zaujať v mene Únie na výročných zasadnutiach regionálnych rybárskych orgánov, akým je výbor CECAF, stanoví na základe dvojstupňového prístupu. Základné zásady a smerovanie úsilia uvedené v pozícii Únie sú stanovené rozhodnutím Rady na obdobie niekoľkých rokov, ktoré sa následne pred každým výročným zasadnutím upraví neoficiálnymi dokumentmi Komisie, ktoré sa prerokúvajú v rámci pracovnej skupiny Rady.

               Tento návrh rozhodnutia:

               ·obsahuje všeobecné zásady a smerovanie a zároveň čo najviac zohľadňuje aj osobitné charakteristiky výboru CECAF,

               ·stanovuje sa ním štandardný postup pri každoročnom určovaní pozície Únie v zmysle požiadaviek členských štátov,

               ·zahŕňa zásady a smerovanie úsilia novej spoločnej rybárskej politiky v zmysle nariadenia Európskeho parlamentu a Rady (EÚ) č. 1380/2013
                  2
                a prihliada sa v ňom aj na ciele stanovené v oznámení Komisie o vonkajšom rozmere spoločnej rybárskej politiky
                  3
               ,

               ·zohľadňuje sa v ňom spoločné oznámenie vysokej predstaviteľky Únie pre zahraničné veci a bezpečnostnú politiku a Komisie s názvom „Medzinárodná správa oceánov: program pre budúcnosť našich oceánov“
                  4
               , ako aj závery Rady týkajúce sa tohto oznámenia
                  5
               , a

               ·zohľadňuje sa v ňom oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o Európskej stratégii pre plasty v obehovom hospodárstve
                  6
               .

               4. Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  7
               .

               4.1.2.Uplatnenie na tento prípad

               Výbor CECAF je technickým a regionálnym rybárskym orgánom zriadeným uznesením organizácie FAO č. 1/48 z roku 1967 podľa článku VI odseku 2 ústavy organizácie FAO. Kým rozhodnutia výboru CECAF („opatrenia“) nie sú pre jeho členov záväzné, akty, ktoré je výbor CECAF vyzvaný prijať, predstavujú akty, ktoré môžu rozhodujúcim spôsobom ovplyvniť obsah právnej úpravy prijatej normotvorcom EÚ.

               Pripravovaným aktom sa nedopĺňa ani nemení inštitucionálny rámec dohody;

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú rybolovu. Právnym základom na stanovenie zásad, ktoré sa majú zohľadniť v tejto pozícii, je nariadenie (EÚ) č. 1380/2013.

               Hmotnoprávnym základom navrhovaného rozhodnutia je preto článok 43 ods. 2 ZFEÚ.

               4.3.Záver

               Právnym základom navrhovaného rozhodnutia by mal byť článok 43 ods. 2 ZFEÚ v spojení s článkom 218 ods. 9 ZFEÚ.

               Návrh

               ROZHODNUTIE RADY

               o pozícii, ktorá sa má zaujať v mene Európskej únie vo Výbore pre rybolov v stredovýchodnom Atlantiku

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie (ZFEÚ), a najmä na jej článok 43 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Európska únia je členom Výboru pre rybolov v stredovýchodnom Atlantiku (CECAF), ktorá je regionálnym rybárskym výborom Organizácie OSN pre výživu a poľnohospodárstvo (FAO), zriadeným podľa článku VI odseku 2 ústavy organizácie FAO.

               (2)Európska únia je členom organizácie FAO.
                  8

               (3)Výbor CECAF na základe rámca svojich revidovaných stanov poskytuje poradenstvo v oblasti riadiacich opatrení (ďalej ako „opatrenia“). Vzhľadom na poradnú funkciu výboru CECAF, nie sú jeho rozhodnutia pre jeho členov záväzné.

               (4)Výbor CECAF počas svojich zasadnutí poskytuje poradenstvo týkajúce sa ochrany a riadenia morských biologických zdrojov.

               (5)Je vhodné stanoviť pozíciu, ktorá sa má zaujať v mene Únie vo Výbore pre rybolov v stredovýchodnom Atlantiku (CECAF) v rokoch 2019 – 2023, keďže výbor CECAF je vyzvaný, aby prijímal nezáväzné akty, ktoré môžu rozhodujúcim spôsobom ovplyvniť obsah právnej úpravy prijatej normotvorcom EÚ. Väčšina rozhodnutí Rady o stanovení pozície Únie v organizáciách pre riadenie rybárstva (RFMO), ktorých je zmluvnou stranou, sa má revidovať pred výročným zasadnutím daných organizácií v roku 2024. S cieľom zlepšiť súdržnosť pozícií Únie vo všetkých organizáciách pre riadenie rybárstva (RFMO) a regionálnych rybárskych orgánoch (RFB) a zjednodušiť proces revízie, by sa toto rozhodnutie Rady malo revidovať najneskôr pred akýmkoľvek zasadnutím výboru CECAF v roku 2024.

               (6)V spoločnom oznámení vysokej predstaviteľky Únie pre zahraničné veci a bezpečnostnú politiku a Komisie s názvom „Medzinárodná správa oceánov: program pre budúcnosť našich oceánov
                  9
               “, ako aj v záveroch Rady k uvedenému spoločnému oznámeniu
                  10
                sa stanovuje, že hlavnou činnosťou Únie na týchto fórach je propagovanie opatrení na podporu a zvýšenie efektívnosti fungovania regionálnych organizácií pre riadenie rybárstva a v prípade potreby na zlepšenie ich správy a posilnenie spolupráce v kľúčových oblastiach oceánov v záujme odstránenia nedostatkov v regionálnej správe.

               (7)Ako sa uvádza v oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o Európskej stratégii pre plasty v obehovom hospodárstve
                  11
               , je potrebné prijať špecifické opatrenia na zníženie množstva plastov v mori a znečisťovania mora, ako aj množstva strateného alebo opusteného rybárskeho výstroja na mori.

               (8)Vzhľadom na vývin rybolovných zdrojov v oblasti pôsobnosti výboru CECAF a potrebu stanoviť pozíciu Únie, ktorá by zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami výboru CECAF alebo počas nich, by sa pre každoročnú špecifikáciu pozície Únie mali stanoviť postupy na obdobie 2019 – 2023, ktoré sú v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na zasadnutiach Výboru pre rybolov v stredovýchodnom Atlantiku (CECAF), je stanovená v prílohe I.

               Článok 2

               Pozícia, ktorú má zaujať Únia na zasadnutiach výboru CECAF, sa každoročne špecifikuje v súlade s prílohou II.

               Článok 3

               Rada na návrh Komisie posúdi a podľa potreby zreviduje pozíciu Únie stanovenú v prílohe I, a to do zasadnutia výboru CECAF v roku 2024.

               Článok 4

               Toto rozhodnutie je určené Komisii.

               V Bruseli

                     Za Radu

                     predseda/predsedníčka

                     (1)

                        Rozhodnutie Rady z 25. novembra 1991 o pristúpení Európskeho hospodárskeho spoločenstva do Organizácie OSN pre výživu a poľnohospodárstvo (FAO).

                     (2)

                        Nariadenie Európskeho parlamentu a Rady (EÚ) č. 1380/2013 z o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

                     (3)

                        KOM(2011) 424 z 13. júla 2011.

                     (4)

                        JOIN(2016) 49 final z 10. novembra 2016.

                     (5)

                        7348/1/17 REV 1 z 24. marca 2017.

                     (6)

                        COM(2018) 28 final zo 16. januára 2018.

                     (7)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až -64.

                     (8)

                        Rozhodnutie Rady z 25. novembra 1991 o pristúpení Európskeho hospodárskeho spoločenstva do Organizácie OSN pre výživu a poľnohospodárstvo (FAO).

                     (9)

                        JOIN(2016) 49 final z 10. novembra 2016.

                     (10)

                        7348/1/17 REV 1 z 24. marca 2017.

                     (11)

                        COM(2018) 28 final zo 16. januára 2018.

    ---documentbreak---

               EURÓPSKA KOMISIA
            V Bruseli10. 7. 2019
            COM(2019) 327 final
            PRÍLOHY
            k
            NÁVRHU ROZHODNUTIA RADY
            o pozícii, ktorá sa má zaujať v mene Európskej únie vo Výbore pre rybolov v stredovýchodnom Atlantiku

               PRÍLOHA I

               Pozícia, ktorá sa má zaujať v mene Únie vo Výbore pre rybolov v stredovýchodnom Atlantiku (ďalej ako „výbor CECAF“)

               1.ZÁSADY

               V rámci výboru CECAF Únia:

               a) koná v súlade s cieľmi a zásadami, ktoré sleduje v rámci spoločnej rybárskej politiky (SRP), najmä prostredníctvom prístupu predbežnej opatrnosti a v súlade s cieľmi súvisiacimi s dosiahnutím maximálneho udržateľného výnosu podľa článku 2 ods. 2 nariadenia (EÚ) č. 1380/2013, aby tak podporila vykonávanie ekosystémového prístupu k riadeniu rybárstva a v maximálnej možnej miere zamedzila nechceným úlovkom a znížila ich počet, postupne eliminovala odhadzovanie úlovkov a minimalizovala vplyv rybárskych činností na morské ekosystémy a ich biotopy, a zároveň prostredníctvom podpory rentabilného a konkurencieschopného sektora rybárstva Únie zabezpečila primeranú životnú úroveň osobám závislým od rybárskych činností a zohľadnila záujmy spotrebiteľov;

               b) vyvíja snahu o primerané zapojenie zainteresovaných strán do fázy prípravy opatrení výboru CECAF prijatých v rámci výboru CECAF v súlade s jeho revidovanými stanovami;

               c) zabezpečuje, aby opatrenia prijaté v rámci výboru CECAF boli v súlade s medzinárodným právom, a najmä s ustanoveniami Dohovoru OSN o morskom práve (1982), Dohody OSN o ochrane a využívaní transzonálnych populácií rýb a populácií rýb migrujúcich na veľké vzdialenosti (1995), Dohody o podporovaní dodržiavania medzinárodných ochranných a riadiacich opatrení rybárskymi plavidlami na šírom mori (1993) a Dohody Organizácie OSN pre výživu a poľnohospodárstvo o opatreniach prístavných štátov (2009);

               d)podporuje pozície, ktoré zodpovedajú najlepšej praxi regionálnych organizácií pre riadenie rybárstva (RFMO) a regionálnych rybárskych orgánov (RFB) v rovnakej oblasti, a zabezpečuje podporu koordinácie medzi organizáciami RFMO a príslušnými organizáciami, ako sú subregionálne rybárske organizácie a regionálne morské dohovory a v relevantných prípadoch aj spoluprácu s medzinárodnými organizáciami v rámci ich mandátu, vrátane mechanizmov spolupráce medzi organizáciami RFMO, ktoré nie sú zamerané na tuniaky, podobné mechanizmom, ako tzv. proces z Kóbe v prípade organizácií RFMO zameraných na tuniaky;

               e) vyvíja úsilie o dosiahnutie synergie s politikou, ktorú sama presadzuje v rámci bilaterálnych vzťahov s tretími krajinami v oblasti rybárstva, a zabezpečuje súdržnosť s ostatnými svojimi politikami, najmä v oblasti vonkajších vzťahov, zamestnanosti, životného prostredia, obchodu, rozvoja a výskumu a inovácie;

               f)zabezpečuje dodržiavanie medzinárodných záväzkov Únie;

               g) koná v súlade so závermi Rady z 19. marca 2012 k oznámeniu Komisie o vonkajšom rozmere spoločnej rybárskej politiky
                  1
               ;

               h) vyvíja úsilie o vytvorenie rovnakých podmienok pre flotilu Únie v rámci oblasti patriacej do pôsobnosti výboru CECAF, ktoré vychádzajú z rovnakých zásad a noriem, aké platia podľa práva Únie, a podporuje jednotné vykonávanie uvedených zásad a noriem;

               i) koná v súlade so spoločným oznámením vysokej predstaviteľky Únie pre zahraničné veci a bezpečnostnú politiku a Komisie s názvom Medzinárodná správa oceánov: program pre budúcnosť našich oceánov
                  2
               , ako aj závermi Rady k danému spoločnému oznámeniu
                  3
               , propaguje opatrenia na podporu a zvýšenie efektívnosti práce výboru CECAF a v prípade potreby na zlepšenie jeho správy a činnosti, najmä podporou reforiem výboru CECAF s cieľom zabezpečiť, aby sa táto stala plnohodnotnou regionálnou organizáciou pre riadenie rybárstva (RFMO), čo má prispieť ku všetkým aspektom udržateľného využívania oceánov.

               2.SMEROVANIE ÚSILIA

               Únia vyvíja v relevantných prípadoch úsilie o podporu výboru CECAF pri prijímaní týchto opatrení:

               a) opatrenia na ochranu a riadenie morských biologických zdrojov v oblasti pôsobnosti výboru CECAF na základe najlepších dostupných vedeckých odporúčaní;

               b) opatrenia týkajúce sa činností monitorovania, kontroly a dohľadu v oblasti, ktorá patrí do pôsobnosti výboru CECAF, vrátane zabraňovania nezákonnému, nenahlásenému a neregulovanému rybolovu, odrádzania od neho a jeho odstránenia;

               c) opatrenia, ktorých cieľom je minimalizovať negatívny vplyv rybolovných činností a akvakultúry na morskú biodiverzitu a morské ekosystémy a ich biotopy, vrátane opatrení na zníženie znečisťovania morí a prevenciu odhadzovania plastov do morí a zníženie vplyvu plastov v moriach na biodiverzitu a ekosystémy, opatrenia na ochranu citlivých morských ekosystémov v oblasti pôsobnosti výboru CECAF v súlade s Medzinárodnými usmerneniami FAO na riadenie hlbokomorského rybolovu na šírom mori a opatrení na prevenciu a maximálne možné zníženie nechcených úlovkov vrátane obzvlášť zraniteľných morských druhov a na postupnú elimináciu odhadzovania úlovkov;

               d)opatrenia na zníženie vplyvu opusteného, strateného alebo inak vyradeného rybárskeho výstroja (ALDFG) v oceáne a uľahčenie vyhľadávania a výlovu takéhoto výstroja;

               e)v náležitých prípadoch spoločný postup s ostatnými regionálnymi rybárskymi orgánmi (RFB) a RFMO, a to najmä s tými RFMO, ktoré sa podieľajú na riadení rybolovu v rovnakom regióne;

               f)v náležitých prípadoch a v miere, ktorú umožňujú relevantné ustanovujúce dokumenty, odporúčania na podporu vykonávania Dohovoru Medzinárodnej organizácie práce o práci v odvetví rybolovu (ILO);

               g) ďalšie technické opatrenia na základe odporúčaní pomocných orgánov a pracovných skupín výboru CECAF.

               PRÍLOHA II

               Každoročná špecifikácia pozície Únie, ktorá sa má zaujať
                  na zasadnutiach Výboru pre rybolov v stredovýchodnom Atlantiku

               Pred každým zasadnutím výboru CECAF sa v prípade, že tento orgán je vyzvaný prijať rozhodnutia, ktoré môžu rozhodujúcim spôsobom ovplyvniť obsah právnej úpravy prijatej normotvorcom Únie, podniknú kroky potrebné na to, aby sa v pozícii, ktorá sa má vyjadriť v mene Únie, zohľadnili najnovšie vedecké a iné relevantné informácie predložené Komisii v súlade so zásadami a smerovaním úsilia stanovenými v prílohe I.

               Na tento účel a na základe daných informácií Komisia predloží Rade alebo jej prípravným orgánom na diskusiu a schválenie konkrétnych aspektov navrhovanej špecifikácie pozície Únie písomný dokument, v ktorom uvedie podrobnosti o navrhovanej pozícii pozície Únie, a to v dostatočnom predstihu pred každým zasadnutím výboru CECAF.

               Ak v rámci zasadnutia výboru CECAF nemožno dosiahnuť dohodu, a to ani predbežnú, o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final z 10. novembra 2016.

                     (3)

                        7348/1/17 REV 1 z 24. marca 2017.


               EURÓPSKA KOMISIA
            V Bruseli30. 11. 2017
            COM(2017) 711 final
            2017/0314(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej úniev Spoločnom výbore EHP k zmene prílohy XIII (Doprava)k Dohode o EHP

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť prílohu XIII (Doprava) k Dohode o EHP na účely začlenenia smernice Európskeho parlamentu a Rady 2014/94/EÚ z 22. októbra 2014 o zavádzaní infraštruktúry pre alternatívne palivá
                  1
               .

               •Súlad s existujúcimi ustanoveniami v tejto oblasti politiky

               Pripojeným návrhom rozhodnutia spoločného výboru sa existujúce politiky EÚ rozširujú na štáty EZVO, ktoré sú členmi EHP (Nórsko, Island a Lichtenštajnsko).

               •Súlad s ostatnými politikami Únie

               Rozšírenie acquis EÚ na štáty EZVO, ktoré sú členmi EHP, jeho začlenením do Dohody o EHP sa vykonáva v súlade s cieľmi a zásadami obsiahnutými v uvedenej dohode zameranej na vytvorenie dynamického a homogénneho Európskeho hospodárskeho priestoru založeného na spoločných pravidlách a rovnakých podmienkach hospodárskej súťaže.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právne predpisy, ktoré sa majú začleniť do Dohody o EHP, sú založené na článku 91 Zmluvy o fungovaní Európskej únie.

               Podľa článku 1 ods. 3 nariadenia Rady (ES) č. 2894/94
                  2
                o opatreniach na vykonávanie Dohody o EHP Rada na základe návrhu Komisie prijme v mene Únie pozíciu k takýmto rozhodnutiam.

               Európska služba pre vonkajšiu činnosť v spolupráci s Komisiou predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Európska služba pre vonkajšiu činnosť dúfa, že tento návrh bude môcť Spoločnému výboru EHP predložiť pri najbližšej možnej príležitosti.

               •Subsidiarita (v prípade inej ako výlučnej právomoci)

               Návrh je v súlade so zásadou subsidiarity z tohto dôvodu:

               Cieľ tohto návrhu, ktorým je zabezpečiť homogénnosť vnútorného trhu, nie je možné uspokojivo dosiahnuť na úrovni členských štátov, a preto ho z dôvodu jeho účinkov možno lepšie dosiahnuť na úrovni Únie.

               Proces začleňovania acquis EÚ do Dohody o EHP sa vykonáva v súlade s nariadením Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore, v ktorom sa zvolený prístup potvrdzuje.

               •Proporcionalita

               V súlade so zásadou proporcionality tento návrh neprekračuje rámec nevyhnutný na dosiahnutie daného cieľa.

               •Výber nástroja

               V súlade s článkom 98 Dohody o EHP je vybraným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v Dohode o EHP.

               3.VÝSLEDKY HODNOTENÍ EX-POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Získavanie a využívanie expertízy

               Neuplatňuje sa.

               •Posúdenie vplyvu

               Neuplatňuje sa.

               4.VPLYV NA ROZPOČET

               Začlenenie smernice 2014/94/EÚ do Dohody o EHP by nemalo mať žiaden vplyv na rozpočet.

               5.ĎALŠIE PRVKY

               Hlavné úpravy požadované na strane EZVO:

               Úprava b), článok 6

               Používanie zemného plynu na Islande je obmedzené, keďže na Islande v súčasnosti neexistuje žiaden trh, infraštruktúra ani podniky v odvetví zemného plynu, či už pre cestnú dopravu alebo námorné plavidlá. Takýto trh ani podniky na Islande v minulosti neexistovali a ani sa neráta s tým, že v budúcnosti vzniknú, a nie sú tam ani vybudované žiadne siete na distribúciu plynu. Vzhľadom na uvedené skutočnosti by sa článok 6 smernice 2014/94/EÚ nemal uplatňovať na Island.

               Úprava c), smernica ako celok

               Vzhľadom na osobitnú situáciu Lichtenštajnska mu bolo udelené úplné oslobodenie od smernice 2009/28/ES o podpore využívania energie z obnoviteľných zdrojov energie
                  3
               , ktorá bola začlenená do dohody o EHP a na ktorú sa v smernici 2014/94/EÚ na viacerých miestach odkazuje.

               Lichtenštajnsko nemá pobrežie/prístavy ani letiská (okrem malého heliportu). V tejto krajine nie sú diaľnice, a najmä, Lichtenštajnsko nie je súčasťou siete TEN-T. Z týchto dôvodov Lichtenštajnsko žiada, aby bolo oslobodené od vykonávania smernice 2014/94/EÚ.

               2017/0314 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie
                  v Spoločnom výbore EHP k zmene prílohy XIII (Doprava)
                  k Dohode o EHP

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 91 v spojení s jej článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  4
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  5
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha XIII (Doprava) k Dohode o EHP.

               (3)Smernica Európskeho parlamentu a Rady 2014/94/EÚ
                  6
                sa má začleniť do Dohody o EHP.

               (4)Príloha XIII (Doprava) k Dohode o EHP by sa preto mala zodpovedajúcim spôsobom zmeniť.

               (5)Pozícia Únie v Spoločnom výbore EHP by preto mala vychádzať z pripojeného návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore EHP k navrhovanej zmene prílohy XIII (Doprava) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Ú. v. EÚ L 307, 28.10.2014, s. 1.

                     (2)

                        Ú. v. ES L 305, 30.11.1994, s. 6 – 8.

                     (3)

                        Smernica Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES (Ú. v. EÚ L 140, 5.6.2009, s. 16).

                     (4)

                        Ú. v. ES L 305, 30.11.1994, s. 6.

                     (5)

                        Ú. v. ES L 1, 3.1.1994, s. 3.

                     (6)

                        Smernica Európskeho parlamentu a Rady 2014/94/EÚ z 22. októbra 2014 o zavádzaní infraštruktúry pre alternatívne palivá (Ú. v. EÚ L 307, 28.10.2014, s. 1).

    ---documentbreak---

               EURÓPSKA KOMISIA
            V Bruseli30. 11. 2017
            COM(2017) 711 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v Spoločnom výbore EHP k zmene prílohy XIII (Doprava) k Dohode o EHP

               PRÍLOHA

                  ROZHODNUTIE SPOLOČNÉHO VÝBORU EHP č. .../2017

                  z ...,

                  ktorým sa mení príloha XIII (Doprava) k Dohode o EHP

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,

               keďže:

               (1)Smernica Európskeho parlamentu a Rady 2014/94/EÚ z 22. októbra 2014 o zavádzaní infraštruktúry pre alternatívne palivá
                  1
                sa má začleniť do Dohody o EHP.

               (2)Príloha XIII k Dohode o EHP by sa preto mala zodpovedajúcim spôsobom zmeniť,

               PRIJAL TOTO ROZHODNUTIE:

               Článok 1

               Za bod 5 (vypustený) prílohy XIII k Dohode o EHP sa vkladá tento bod:

               „5a.32014 L 0094: Smernica Európskeho parlamentu a Rady 2014/94/EÚ z 22. októbra 2014 o zavádzaní infraštruktúry pre alternatívne palivá (Ú. v. EÚ L 307, 28.10.2014, s. 1).

               Ustanovenia tejto smernice sa na účely tejto dohody vykladajú s týmito úpravami:

               a)Pokiaľ ide o štáty EZVO, pod slovom „ZFEÚ“ v článku 3 ods. 5 sa rozumie „Dohode o EHP“.

               b)Článok 6 sa neuplatňuje na Island.

               c)Táto smernica sa neuplatňuje na Lichtenštajnsko.“

               Článok 2

               Znenie smernice 2014/94/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.

               Článok 3

               Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP
                  2*.

               Článok 4

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                     Za Spoločný výbor EHP

                     predseda

                     tajomníci
                     Spoločného výboru EHP

                     (1)

                        Ú. v. EÚ L 307, 28.10.2014, s. 1.

                     (2)
                  *
                        [Ústavné požiadavky neboli oznámené.] [Ústavné požiadavky boli oznámené.]


               EURÓPSKA KOMISIA
            V Bruseli22. 2. 2018
            COM(2018) 150 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Fondu solidarity Európskej únie na účely poskytnutia pomoci Grécku, Španielsku, Francúzsku a Portugalsku

               DÔVODOVÁ SPRÁVA

               1.Kontext návrhu

               Toto rozhodnutie sa týka mobilizácie prostriedkov vo výške 104 166 951 EUR z Fondu solidarity Európskej únie (ďalej len „FSEÚ“) s cieľom poskytnúť pomoc Grécku, Francúzsku, Portugalsku a Španielsku v nadväznosti na katastrofy, ku ktorým v týchto krajinách došlo v roku 2017. Spolu s týmto rozhodnutím o mobilizácii prostriedkov sa predkladá návrh opravného rozpočtu (NOR) č. 1/2018
                  1
               , v ktorom sa navrhuje zahrnúť potrebné viazané aj platobné rozpočtové prostriedky do všeobecného rozpočtu na rok 2018, a to po odčítaní zálohy, ktorá už bola vyplatená (6 520 846 EUR).

               2.Informácie a podmienky

               2.1Grécko – zemetrasenia na ostrove Lesbos

               Dňa 12. júna 2017 zasiahlo ostrov Lesbos a severnú oblasť Egejského mora zemetrasenie s magnitúdou 6,3 stupňa Richterovej stupnice. Nasledovalo množstvo následných otrasov, ktoré spôsobili škody na súkromných obydliach, podnikoch a na miestnej infraštruktúre.

               1.Grécko požiadalo 1. septembra 2017, teda v rámci lehoty 12 týždňov od prvých škôd, o príspevok z FSEÚ.

               2.V tomto prípade ide o prírodnú katastrofu.

               3.Podľa odhadu gréckych orgánov dosahovali celkové priame škody výšku 54,4 mil. EUR. Žiadosť bola predložená na základe kritérií pre „regionálnu živelnú pohromu“ stanovených v článku 2 ods. 3 nariadenia Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie
                  2
                (ďalej len „nariadenie“), v ktorom sa vymedzuje „regionálna živelná pohroma“ ako akákoľvek prírodná katastrofa, ktorej následkom sú v regióne na úrovni NUTS 2 oprávneného štátu priame škody presahujúce 1,5 % hrubého domáceho produktu uvedeného regiónu (HDP). Škoda spôsobená na ostrove Lesbos predstavuje 2,14 % HDP dotknutého regiónu severnej oblasti Egejského mora
                  3
                na úrovni NUTS 2, a prekračuje teda prahovú hodnotu 1,5 % regionálneho HDP, ktorá je stanovená v nariadení.

               4.Grécko požiadalo o vyplatenie zálohy podľa článku 4a nariadenia. Komisia prijala 24. októbra 2017 vykonávacie rozhodnutie C(2017) 7203, ktorým schválila pre Grécko zálohu 10 % z predpokladaného finančného príspevku z FSEÚ vo výške 135 912 EUR, ktorá bola následne Grécku 9. novembra 2017 v plnej výške vyplatená.

               5.Grécke orgány vo svojej žiadosti podrobne opísali situáciu po zemetrasení a úsilie vynaložené na pomoc postihnutému obyvateľstvu. Grécko uviedlo, že zemetrasenie spôsobilo škody v dvanástich obciach na ostrove Lesbos. Zničená bola viac ako polovica obce Vrisa a jej 850 obyvateľov bolo na dlhý čas evakuovaných kvôli intenzívnym otrasom. V prípade 776 domov sa považovalo za potrebné vykonať opravy a 200 domov muselo byť znovu postavených. V postihnutej oblasti zostali školy zavreté. Kupola kostola sv. Panteleimonasa v Plomari sa zrútila. Zosuvy pôdy znepriechodnili hlavné cestné komunikácie medzi Mytilini a Plomari v Agios Isidoros a cestu do Melinty. Značne poškodené boli aj historické pamiatky vrátane Prírodovedného múzea vo Vrise, ktoré spadá pod Národnú a Kapodistrianovu univerzitu v Aténach. Menšie škody boli zaznamenané v meste Chios a v obci Kampos.

               6.Grécko odhaduje náklady na núdzové operácie a opatrenia na obnovu oprávnené podľa článku 3 ods. 2 nariadenia na 12,7 mil. EUR.

               7.Grécke orgány potvrdili, že na oprávnené náklady sa nevzťahuje žiadne poistné krytie.

               8.Zasiahnutý región je „prechodným regiónom“ v rámci európskych štrukturálnych a investičných fondov (2014 – 2020). Grécke orgány vo svojej žiadosti adresovanej Komisii neuviedli úmysel prerozdeliť finančné prostriedky z programov realizovaných v rámci EŠIF na opatrenia na obnovu.

               9.Grécko neaktivovalo mechanizmus Únie v oblasti civilnej ochrany.

               10.Pokiaľ ide o vykonávanie právnych predpisov Únie týkajúcich sa prevencie rizika katastrof a ich riadenia, v súčasnosti neprebieha žiadne konanie o porušení povinnosti.

               11.Po silných zemetraseniach, ktoré postihli Grécko v rokoch 1978 – 1981, sa grécka vláda rozhodla vytvoriť rámec na prevenciu a riadenie rizika prírodných katastrof s cieľom zlepšiť odolnosť v miestnych spoločenstvách prostredníctvom rámca pre vykonávanie politík zameraných na zníženie známych rizík, ako aj riadenie dosahov zemetrasení a postupov/opatrení na predchádzanie vzniku nových rizík. Grécky systém civilnej ochrany pred zemetraseniami vychádza z politík zameraných najmä zníženie zraniteľnosti, prevenciu a zmierňovanie rizika (a škôd) a riešenie krízových situácií a následkov katastrof.

               2.2Francúzsko – hurikány Irma a Maria na ostrovoch Svätý Martin a Guadeloupe

               V dňoch 5. a 6. septembra 2017 sa s bezprecedentnou silou severozápadným smerom cez Karibik prehnal hurikánu Irma kategórie 5. Mnoho ľudí bolo usmrtených a zranených a po hurikáne zostala spúšť. Oko hurikánu Irma prešlo cez ostrov Svätý Martin s priemernou rýchlosťou 290 – 295 km/ha. Hurikán zničil viac ako 90 % ostrova. Iba o ďalšie dva týždne neskôr – 18. a 19. septembra – sa cez Karibik prehnal hurikán Maria, ďalší hurikán kategórie 5, ktorý vznikol v dôsledku tých istých meteorologických a klimatických podmienok ako Irma. Spôsobil značné škody na ostrovoch Svätý Martin, Guadeloupe a na častiach ostrova Martinik.

               1.Francúzsko požiadalo 27. novembra 2017, teda v rámci lehoty 12 týždňov od prvých škôd, o finančný príspevok z FSEÚ.

               2.V tomto prípade ide o prírodnú katastrofu.

               3.Podľa odhadu francúzskych orgánov predstavuje výška celkových priamych škôd spôsobených katastrofou 1 956,2 mil. EUR. Žiadosť bola predložená na základe kritérií pre „regionálnu živelnú pohromu“ stanovených v článku 2 ods. 3 nariadenia. Francúzska žiadosť sa vzťahuje na jediný región na úrovni NUTS 2, ktorý zahŕňa ostrovy Svätý Martin a Guadeloupe. Keďže tento región má status najvzdialenejšieho regiónu v zmysle článku 349 Zmluvy o fungovaní Európskej únie, uplatňuje sa nižšia prahová hodnota škôd vo výške 1 % regionálneho HDP. Oznámené priame škody predstavujú 21,9 % HDP príslušného regiónu
                  4
               , čo ďaleko prevyšuje uplatniteľnú 1 %-prahovú hodnotu pre najvzdialenejšie regióny stanovenú v nariadení.

               4.Francúzsko požiadalo o vyplatenie zálohy podľa článku 4a nariadenia. Komisia prijala 12. decembra 2017 vykonávacie rozhodnutie C(2017) 8726, ktorým poskytla zálohu 10 % z predpokladaného finančného príspevku z FSEÚ vo výške 4 890 603 EUR. Záloha bola Francúzsku vyplatená v dvoch splátkach v decembri 2017 (2 369 757 EUR) a januári 2018 (2 520 846 EUR).

               5.Vo svojej žiadosti francúzske orgány podrobne opísali ničivý rozsah oboch hurikánov. Sila hurikánu Irma, ktorý bol hurikánom kategórie 5 s priemernou rýchlosťou vetra nad 275 km/h v trvaní viac ako 3 dni, bola bezprecedentná. O menej ako dva týždne neskôr zasiahol Karibik ďalší hurikán (Maria) a spôsobil škody hlavne na ostrovoch Guadeloupe. Oznámených bolo 35 obetí v Karibiku. V čase vrcholenia krízy bolo v postihnutých oblastiach nasadených takmer 3 000 požiarnikov, záchranárov, lekárov, policajtov a vojakov, ktorí sa zapojili do odstraňovania následkov katastrofy a poskytovali pomoc a ochranu obyvateľstvu. Medzi obyvateľstvo sa rozdelilo 226 ton potravín a 735 000 litrov vody. Použili sa ubytovacie moduly na zaistenie prijateľných podmienok bývania. Na ostrove Svätý Martin bolo 90 % budov poškodených nárazmi vetra, z nich 25 % bolo úplne zničených a 40 % si bude vyžadovať stavebné práce. Hospodárstvo ostrova je založené predovšetkým na cestovnom ruchu. V dôsledku jeho zasiahnutia hurikánom možno v danom sektore očakávať dlhodobú nezamestnanosť, pričom celková nezamestnanosť dramaticky stúpa. Na ostrovoch Guadeloupe boli po prechode hurikánu Maria v noci z 18. na 19. septembra 2017 zmobilizované všetky štátne zložky na sprístupnenie ciest, záchranu a pomoc obyvateľstvu pri jeho návrate k normálnym životným podmienkam. Približne 60 000 domácností v mnohých oblastiach na ostrovoch Guadeloupe zostalo počas viacerých dní bez dodávok elektrickej energie a vody. Mnohé banánové plantáže, ktoré predstavujú jeden z významných zdrojov príjmu na ostrovoch Guadeloupe, boli značne zničené a bude trvať dva roky, než úroveň produkcie dosiahne opäť plnú výšku.

               6.Francúzsko odhaduje náklady na núdzové operácie a opatrenia na obnovu oprávnené podľa článku 3 ods. 2 nariadenia na 191,4 mil. EUR.

               7.Francúzske orgány potvrdili, že na oprávnené náklady sa nevzťahuje žiadne poistné krytie.

               8.Zasiahnuté regióny sú „menej rozvinutými regiónmi“ oprávnenými na financovanie z európskych štrukturálnych a investičných fondov (2014 – 2020). Francúzske orgány oznámili Komisii svoj úmysel prerozdeliť finančné prostriedky z programov realizovaných v rámci EŠIF na opatrenia na obnovu.

               9.Na žiadosť Francúzska bol aktivovaný mechanizmus Únie v oblasti civilnej ochrany. Okrem toho Komisia zmobilizovala sumu 2,4 mil. EUR na okamžitú humanitárnu pomoc pre ostrovy regiónu postihnutého hurikánom Irma. V rámci pomoci bol využitý nástroj satelitného mapovania Copernicus.

               10.Pokiaľ ide o vykonávanie právnych predpisov Únie týkajúcich sa prevencie rizika katastrof a ich riadenia, v súčasnosti neprebieha žiadne konanie o porušení povinnosti.

               2.3Portugalsko – lesné požiare v Centro

               Medzi júnom a októbrom 2017 zasiahli Portugalsko vlny veľkých lesných požiarov zapríčinené vysokými teplotami, silným vetrom a extrémne nízkou vlhkosťou vzduchu. Tieto požiare postihli najmä regióny stredného a severného Portugalska a mali ničivý účinok. Zničili dôležitú verejnú infraštruktúru, verejné budovy, súkromné obydlia, podniky a poľnohospodársku pôdu a lesy.

               1.Prvá vlna požiarov v regióne Centro začala 17. júna 2017. Dňa 17. júla 2017, teda veľmi rýchlo a v rámci lehoty 12 týždňov podalo Portugalsko počiatočnú žiadosť o príspevok z FSEÚ. Ničivé požiare však zasiahli Portugalsko znovu v období od júla do októbra. Vzhľadom na uvedené udalosti Portugalsko aktualizovalo svoju žiadosť 13. októbra 2017 a následne ešte raz 14. decembra 2017, pričom revidovalo odhad kumulatívneho objemu škôd zapríčinených požiarmi, ku ktorým došlo v období medzi júnom a októbrom 2017.

               2.V tomto prípade ide o prírodnú katastrofu.

               3.V ich konečnej žiadosti portugalské orgány odhadujú celkové priame škody spôsobené požiarmi od júna do októbra na 1 458,0 mil. EUR. V predloženej žiadosti sa hovorí o „veľkej živelnej pohrome“ podľa článku 2 ods. 2 nariadenia. Táto suma predstavuje 0,832 % HND Portugalska a prekračuje prahovú hodnotu pre mobilizáciu Fondu solidarity v prípade veľkej katastrofy, teda 1 051,6 mil. EUR v roku 2017 (t. j. 0,6 % HND Portugalska). Katastrofa teda je „veľkou živelnou pohromou“ a spadá do pôsobnosti nariadenia.

               4.Portugalsko vo svojej žiadosti požiadalo o vyplatenie zálohy podľa článku 4a nariadenia. Komisia prijala 9. novembra 2017 vykonávacie rozhodnutie C(2017) 7517, v ktorom schválila poskytnutie zálohy 1 494 331 EUR. Táto suma vychádzala z pôvodného odhadu škôd z júla 2017 a predstavovala 10 % výšky finančného príspevku z FSEÚ, s ktorým sa vtedy počítalo. Záloha bola Portugalsku vyplatená v plnej výške 29. novembra 2017.

               5.Portugalské orgány vo svojej žiadosti podrobne opísali úsilie vynaložené na boj s požiarmi, ako aj na odstraňovanie účinkov a následkov katastrofy. Požiare zasiahli najmä centrálne a severné regióny v období medzi 17. júnom a 17. októbrom 2017. Len samotný požiar v Pedrógão Grande v júni usmrtil 64 ľudí. Celkovo požiare zabili približne sto ľudí a mnoho ďalších bolo zranených. Ich dosah na každodenný život a súkromný majetok bol značný. Veľká spálená plocha po požiaroch opísaných v žiadosti bola zmapovaná v rámci Európskeho informačného systému o lesných požiaroch (EFFIS). Podľa EFFIS predstavovala plocha spálená v silnom rozsahu 491 094 ha, z toho 89 419 ha bola poľnohospodárska pôda a 401 675 ha boli lesy a iná lesná pôda.

               6.Portugalsko odhaduje náklady na núdzové operácie a opatrenia na obnovu oprávnené podľa článku 3 ods. 2 nariadenia na 211,0 mil. EUR.

               7.Portugalské orgány potvrdili, že na oprávnené náklady sa nevzťahuje žiadne poistné krytie.

               8.Zasiahnuté regióny sú „menej rozvinutými regiónmi“ oprávnenými na financovanie z európskych štrukturálnych a investičných fondov (2014 – 2020). Portugalské orgány signalizovali Komisii svoj úmysel prerozdeliť finančné prostriedky z programov realizovaných v rámci EŠIF na opatrenia na obnovu.

               9.Na žiadosť Portugalska bol aktivovaný mechanizmus Únie v oblasti civilnej ochrany s cieľom pomôcť v boji proti požiarom.

               10.Pokiaľ ide o vykonávanie právnych predpisov Únie týkajúcich sa prevencie rizika katastrof a ich riadenia, v súčasnosti neprebieha žiadne konanie o porušení povinnosti.

               11.V žiadosti Portugalska je uvedený prehľad prijatých preventívnych opatrení. Uznesením Rady ministrov č. 56/2015 uverejneným v Úradnom vestníku Portugalskej republiky č. 147 z 30. júla 2015 bol napríklad schválený strategický rámec pre politiku v oblasti klímy, národný program pre zmenu klímy a národná stratégia pre prispôsobenie sa zmene klímy. Ide o strategické dokumenty, ktoré sú v súlade s právnymi predpismi EÚ v oblasti predchádzania a riadenia rizík súvisiacich s povahou katastrof vo forme lesných požiarov.

               2.4Španielsko – lesné požiare v Galícii

               V severozápadnom Španielsku v regióne Galícia vypukli v období medzi 10. a 17. októbrom 2017 veľké prírodné požiare. Požiare vznikli v dôsledku tých istých meteorologických podmienok, ktoré zapríčinili požiare v Portugalsku, t. j. v dôsledku vysokých teplôt, vetra a extrémne nízkej vlhkosti vzduchu. Požiare značne poničili dôležitú verejnú infraštruktúru, súkromné obydlia, podniky a lesnú pôdu.

               1.Španielsko požiadalo 22. decembra 2017, teda v rámci lehoty 12 týždňov od prvých škôd, ktoré boli zaznamenané 10. októbra 2017, o príspevok z FSEÚ.

               2.V tomto prípade ide o prírodnú katastrofu.

               3.Podľa odhadov španielskych orgánov dosahujú celkové priame škody spôsobené touto katastrofou 129,1 mil. EUR. Táto suma je výrazne pod úrovňou prahovej hodnoty pre veľkú katastrofu uplatniteľnej v prípade Španielska, ktorá pre rok 2017 predstavuje 3 378,5 mil. EUR (t. j. 3 mld. EUR v cenách roku 2011). Takisto zostáva pod prahovou hodnotou pre tzv. regionálne katastrofy, t. j. 1,5 % regionálneho hrubého domáceho produktu, čo v prípade Galície predstavuje 808 mil. EUR. Túto katastrofu preto nemožno označiť za „veľkú živelnú pohromu“ ani za „regionálnu živelnú pohromu“ v zmysle nariadenia. Španielsko však bolo vystavené tým istým meteorologických podmienkam, ktoré spôsobili veľkú katastrofu v Portugalsku. Španielske orgány predložili žiadosť na základe kritéria tzv. „susedného štátu“ stanoveného v článku 2 ods. 4 nariadenia, podľa ktorého oprávnený štát zasiahnutý tou istou katastrofou, ktorá je veľkou katastrofou v susednom oprávnenom štáte, môže takisto získať pomoc z FSEÚ.

               4.Španielske orgány vo svojej žiadosti požiadali o vyplatenie zálohy. Vzhľadom na nízku úroveň škody a predpokladanú výšku pomoci nebolo vyplatenie zálohy odôvodnené.

               5.Španielske orgány poskytli podrobný opis dôsledkov katastrofy. Spálená plocha predstavuje 49 171 ha lesov a pôdy pokrytej krovinami vrátane lokalít sústavy Natura 2000. Záchranných prác sa zúčastnilo viac ako 300 pracovníkov a 112 vozidiel. Na pomoc pri hasení požiarov bolo mobilizovaných 487 dobrovoľníkov. Počet obyvateľov postihnutých lesnými požiarmi je 96 730. Štyria ľudia prišli o život. Z celkového počtu 315 obcí v Galícii bolo požiarmi zasiahnutých 151 obcí. Z hospodárskeho hľadiska bolo najviac zasiahnuté lesného hospodárstvo, kde sa celkové priame škody odhadujú na viac ako 93,4 mil. EUR. Španielsko rýchlo reagovala na najnaliehavejšie potreby obyvateľstva postihnutého požiarmi, napríklad vo forme poskytnutia sociálnej podpory, dočasného ubytovania a realizácie základných núdzových operácií a opatrení na obnovu infraštruktúry.

               6.Španielsko odhaduje náklady na núdzové operácie a opatrenia na obnovu oprávnené podľa článku 3 ods. 2 nariadenia na 18,7 mil. EUR.

               7.Španielske orgány potvrdili, že na oprávnené náklady sa nevzťahuje žiadne poistné krytie.

               8.Zasiahnutý región Galícia je v kontexte európskych štrukturálnych a investičných fondov (2014 – 2020) „rozvinutejším regiónom“. Španielske orgány vo svojej žiadosti adresovanej Komisii neuviedli úmysel prerozdeliť finančné prostriedky z programov realizovaných v rámci EŠIF na opatrenia na obnovu.

               9.Španielsko nepožiadalo o aktiváciu mechanizmu Únie v oblasti civilnej ochrany.

               10.Pokiaľ ide o vykonávanie právnych predpisov Únie týkajúcich sa prevencie rizika katastrof a ich riadenia, v súčasnosti neprebieha žiadne konanie o porušení povinnosti.

               11.Vo svojej žiadosti Španielsko odkazuje na rozhodnutie Európskeho parlamentu a Rady č. 1313/2013/EÚ zo 17. decembra 2013 o mechanizme Únie v oblasti civilnej ochrany. Územný plán núdzových situácií pre Galíciu (PLATERGA) stanovuje súbor pravidiel a postupov pre činnosť a prevenciu zo strany orgánov verejnej správy, pokiaľ ide o zvládanie akejkoľvek núdzovej situácie, ku ktorej v Galícii dôjde. Okrem toho je k dispozícii osobitný akčný plán pre civilnú ochranu pred lesnými požiarmi s názvom PEIFOGA, ktorý bol v roku 2015 aktualizovaný.

               2.5Záver

               Z dôvodov uvedených vyššie katastrofy uvedené v žiadostiach, ktoré predložili Grécko, Francúzsko, Portugalsko a Španielsko, spĺňajú podmienky stanovené v nariadení na mobilizáciu FSEÚ.

               3.Financovanie z pridelených prostriedkov FSEÚ na rok 2018

               Nariadenie Rady (EÚ, EURATOM) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  5
                (ďalej len „nariadenie o VFR“), a najmä jeho článok 10, umožňuje mobilizáciu FSEÚ v rámci ročného stropu vo výške 500 000 000 EUR (v cenách roku 2011). V bode 11 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  6
                sa stanovujú spôsoby mobilizácie FSEÚ.

               Keďže solidarita bola ústredným motívom zriadenia FSEÚ, Komisia zastáva názor, že pomoc by mala mať progresívny charakter. Znamená to teda, že podľa doterajšej praxe by sa mala na tú časť škôd, ktorá presahuje prahovú hodnotu pre mobilizáciu FSEÚ v prípade „veľkej živelnej pohromy“ (t. j. 0,6 % HND alebo 3 mld. EUR v cenách roku 2011, podľa toho, ktorá suma je nižšia), uplatniť vyššia intenzita pomoci ako na škody, ktorých výška sa nachádza pod stanovenou prahovou hodnotou. V minulosti sa pri stanovovaní výšky finančnej pomoci pri veľkých katastrofách uplatňovala sadzba 2,5 % výšky celkových priamych škôd pod prahovou hodnotou a sadzba 6 % pre časť škôd, ktorá túto hodnotu presahuje. Na regionálne katastrofy a katastrofy uznané podľa ustanovenia o „susednom štáte“ sa vzťahuje sadzba 2,5 %.

               Príspevok nesmie prekročiť odhadované celkové náklady na oprávnené operácie. Metodika na výpočet pomoci bola stanovená vo výročnej správe o FSEÚ za obdobie rokov 2002 – 2003 a následne schválená Radou a Európskym parlamentom.

               Na základe žiadostí Grécka, Francúzska, Portugalska a Španielska je výpočet výšky finančného príspevku z FSEÚ na základe odhadu celkových spôsobených priamych škôd takýto:

                        Členské štáty

                        Kvalifikácia katastrofy

                        Celkové priame škody

                        (v mil. EUR)

                        Prahová hodnota v prípade veľkej katastrofy

                        (v mil. EUR)

                        2,5 % priamych škôd do výšky prahovej hodnoty

                        (v EUR)

                        6 % priamych škôd nad prahovou hodnotou

                        (v EUR)

                        Celková výška navrhovanej pomoci

                        (v EUR)

                        Vyplatené zálohy

                        (v EUR)

                        GRÉCKO

                        Regionálna

                        (článok 2 ods. 3)

                        54,365

                        1 057,800

                        1 359 119

                        -

                        1 359 119

                        135 912

                        FRANCÚZSKO

                        Regionálna

                        (článok 2 ods. 3)

                        1 956,241

                        3 378,487

                        48 906 025

                        -

                        48 906 025

                        4 890 603

                        PORTUGALSKO

                        Veľká

                        (článok 2 ods. 2)

                        1 457,966

                        1 051,566

                        26 289 150

                        24 383 982

                        50 673 132

                        1 494 331

                        ŠPANIELSKO

                        Regionálna

                        (článok 2 ods. 4)

                        129,147

                        3 378,487

                        3 228 675

                        -

                        3 228 675

                        SPOLU

                        104 166 951

                        6 520 846

               V súlade s článkom 10 ods. 1 nariadenia o VFR predstavovala celková suma disponibilná na začiatku roku 2018 na mobilizáciu FSEÚ 421 142 057 EUR, čo je súčet zostávajúcich prostriedkov pridelených na rok 2018 vo výške 280 371 754 EUR (t. j. 574 342 834 EUR mínus 293 971 080 EUR, ktoré už boli mobilizované v roku 2017
                  7
               ) a zvyšných prostriedkov pridelených na rok 2017 vo výške 140 770 303 EUR, ktoré neboli využité a boli prenesené do roku 2018.

               Suma, ktorá sa môže v tejto fáze roka 2018 mobilizovať, predstavuje 277 556 348 EUR. Zodpovedá celkovej sume disponibilnej na mobilizáciu FSEÚ na začiatku roku 2018 (421 142 057 EUR), od ktorej sa odpočítala suma 143 585 709 EUR zadržaná na účely splnenia povinnosti ponechať 25 % prostriedkov pridelených na rok 2018 k dispozícii do 1. októbra 2018, ako sa stanovuje v článku 10 ods. 1 nariadenia o VFR.

                        Súhrnná tabuľka financovania z FSEÚ

                        Suma

                        EUR

                        Prostriedky pridelené na rok 2017 prenesené do roku 2018

                        140 770 303

                        Prostriedky pridelené na rok 2018

                        574 342 834

                        Prostriedky pridelené na rok 2018 predsunuté do roku 2017 v súlade s článkom 10 ods. 2 nariadenia o VFR

                        -293 971 080

                        ----------------

                        Celková suma disponibilná na začiatku roku 2018

                        421 142 057

                        Mínus suma už mobilizovaná v roku 2018

                        -

                        Mínus zadržaných 25 % prostriedkov pridelených na rok 2018

                        -143 585 709

                        ----------------

                        Maximálna suma disponibilná v súčasnosti (pridelené prostriedky na roky 2017 + +2018)

                        277 556 348

                        Celková výška navrhovanej pomoci Grécku, Francúzsku, Portugalsku a Španielsku

                        104 166 951

                        Zvyšné disponibilné prostriedky do 1. októbra 2018,

                        173 389 387

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Fondu solidarity Európskej únie na účely poskytnutia pomoci Grécku, Španielsku, Francúzsku a Portugalsku

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie
                  8
               , a najmä na jeho článok 4 ods. 3,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  9
               , a najmä na jej bod 11,

               so zreteľom na návrh Európskej komisie,

               keďže:

               (1)Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie a prejaviť solidaritu s obyvateľstvom oblastí postihnutých živelnými pohromami.

               (2)Fond nesmie prekročiť maximálnu ročnú sumu 500 000 000 EUR (v cenách roku 2011), ako je stanovené v článku 10 nariadenia Rady (EÚ, Euratom) č. 1311/2013
                  10
               .

               (3)Grécko predložilo 1. septembra 2017 žiadosť o mobilizáciu fondu v nadväznosti na zemetrasenie, ktoré 12. júna 2017 zasiahlo ostrov Lesbos v severnej oblasti Egejského mora.

               (4)Španielsko predložilo 22. decembra 2017 žiadosť o mobilizáciu fondu po prírodných požiaroch na severozápade Španielska v regióne Galícia, ku ktorý došlo v období od 10. do 17. októbra 2017.

               (5)Francúzsko predložilo 27. novembra 2017 žiadosť o mobilizáciu fondu po hurikáne Irma, ktorý prešiel ostrovom Svätý Martin v dňoch 5. a 6. septembra 2017 a po hurikáne Maria, ktorý zasiahol Guadeloupe v dňoch 18. a 19. septembra 2017.

               (6)Portugalsko predložilo 17. júla 2017 svoju počiatočnú žiadosť o príspevok z fondu v nadväznosti na závažné požiare, ktoré vypukli 17. júna 2017. Po ďalších požiaroch, ktoré vypukli od júna do októbra 2017, Portugalsko aktualizovalo svoju žiadosť 13. októbra 2017 a následne ešte raz 14. decembra 2017, pričom revidovalo odhad kumulatívneho objemu škôd zapríčinených požiarmi, ku ktorým došlo v období medzi júnom a októbrom 2017.

               (7)Žiadosti predložené Gréckom, Španielskom, Francúzskom a Portugalskom spĺňajú podmienky na poskytnutie finančného príspevku z fondu, ako sa stanovuje v článku 4 nariadenia (ES) č. 2012/2002.

               (8)Fond by sa mal preto mobilizovať s cieľom poskytnúť finančný príspevok Grécku, Francúzsku, Portugalsku a Španielsku.

               (9)S cieľom minimalizovať čas potrebný na mobilizáciu fondu by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2018 sa mobilizuje Fond solidarity Európskej únie s cieľom poskytnúť sumu 1 359 119 EUR Grécku, 3 228 675 EUR Španielsku, 48 906 025 EUR Francúzsku a 50 673 132 EUR Portugalsku vo viazaných a platobných rozpočtových prostriedkoch.

               Článok 2

               Toto rozhodnutie nadobudne účinnosť dňom jeho uverejnenia v Úradnom vestníku Európskej únie.

               Uplatňuje sa od … [dátum prijatia]
                  11**.

               V Bruseli

                  Za Európsky parlament
                        Za Radu

                     (1)

                        COM(2018) 155, 22. 2. 2018.

                     (2)

                        Ú. v. EÚ L 311, 14.11.2002, s. 3.

                     (3)

                        EL41 = regionálny HDP pre Voreio Aigaio/severnú oblasť Egejského mora je 2 545 mil. EUR na základe údajov z roku 2014.

                     (4)

                        8 928 mil. EUR na základe údajov z roku 2014.

                     (5)

                        Ú. v. EÚ L 347, 20.12.2013, s. 884.

                     (6)

                        Ú. v. EÚ C 373, 20.12.2013, s. 1.

                     (7)

                        Rozhodnutie Európskeho parlamentu a Rady (EÚ) 2017/1599 z 13. septembra 2017 o mobilizácii Fondu solidarity Európskej únie na účely poskytnutia pomoci Taliansku.

                     (8)

                        Ú. v. EÚ L 311, 14.11.2002, s. 3.

                     (9)

                        Ú. v. EÚ C 373, 20.12.2013, s. 1.

                     (10)

                        Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (11)
                  ** Dátum vloží Európsky parlament pred uverejnením v Úradnom vestníku Európskej únie.